open-index/open-wikipedia-markdown huggingface dataset:
Αγιάννης Μεσσηνίας

Ο **Αγιάννης**, αναφερόμενος παλαιότερα ως ο **Άγιος Ιωάννης**, είναι μικρός οικισμός κοντά στο Κοπανάκι και υπάγεται διοικητικά στον Δήμο Τριφυλίας, του Νομού Μεσσηνίας.

## Ιστορικό οικισμού
Ο μικρός οικισμός του Αγιάννη, ο οποίος ανήκει στη Δημοτική ενότητα Αετού, αν και τυπικά θεωρείται ως νεοσύστατος, καθώς αναγνωρίστηκε μόλις το 2011, όταν και προσαρτήθηκε στον νέο Δήμο Τριφυλίας, έχει ουσιαστικά εκτενέστερη ιστορία. Με επίσημη ονομασία ως ο *Άγιος Ιωάννης* προσαρτήθηκε αρχικά στον παλαιό Δήμο Δωρίου το 1845. Ο οικισμός πάντως δεν αναφέρεται, το 1853, στον β΄ τόμο των «Ελληνικών» του Ιάκωβου Ρίζου Ραγκαβή, ως χωριό του Δήμου Δωρίου της Επαρχίας Τριφυλίας, με βάση την απογραφή του 1851. Έδρα του Δήμου Δωρίου τότε, βάση της ίδιας πηγής, ήταν το χωριό *Σουλιμά* (σήμερα το Άνω Δώριο). Το 1876 ο οικισμός καταργείται για πρώτη φορά. Το 1899 η περιοχή του οικισμού μεταφέρεται από το Νομό Μεσσηνίας και υπάγεται στον Νομό Τριφυλίας, για μια περίπου δεκαετία, ως το 1909, που επανέρχεται ξανά στον Νομό Μεσσηνίας, ως οικισμός της Επαρχίας Τριφυλίας. Το 1912 ο *Άγιος Ιωάννης* προσαρτάται  στην *Κοινότητα Κάτω Λάπης*, που είχε ως έδρα το χωριό *Κάτω Λάπη* και στην οποία υπάγονταν επίσης οι οικισμοί *Άνω Λάπη* (καταργήθηκε το 1920), *Στηλάρι*, *Σπαρτέζα* (προσαρτήθηκε το 1920), *Μπρέχθη* (προσαρτήθηκε το 1920), και *Άνω Κοπανάκι* (προσαρτήθηκε το 1923). Το 1924 η έδρα της κοινότητας μεταφέρεται από το *Κάτω Λάπη* στο *Άνω Κοπανάκι* και μετονομάζεται σε *Κοινότητα Άνω Κοπανακίου*. Το 1951 η *Κοινότητα Άνω Κοπανακίου* και η *Κοινότητα Κάτω Κοπανακίου* ενώνονται στην *Κοινότητα Κοπανακίου*, με έδρα το *Άνω Κοπανάκι*. ενώ το 1971 ο *Άγιος Ιωάννης* καταργείται για δεύτερη φορά. Από το 2011, μετά τις νέες αλλαγές του σχεδίου «Καλλικράτης» ο οικισμός αναγνωρίζεται εκ νέου για τρίτη φορά, με επίσημη ονομασία ως *Αγιάννης* και ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας. Ο Αγιάννης σήμερα είναι οικισμός που υπάγεται στην *Τοπική Κοινότητα του Κοπανακίου* του *Δήμου Τριφυλίας*, που έχει ως έδρα το Κοπανάκι.

## Κάτοικοι
Ο οικισμός, με βάση την απογραφή του 2011, έχει μόνο 5 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

## Δείτε επίσης
* Κυπαρισσία
* Αετός
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Αετού Μεσσηνίας

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Πέρυσι στο Μάριενμπαντ

Το ***Πέρυσι στο Μάριενμπαντ*** (πρωτότυπος τίτλος: ***L'Année dernière à Marienbad***) είναι γαλλοϊταλική ταινία του 1961 σε σκηνοθεσία του Αλέν Ρενέ και σενάριο του Αλέν Ρομπ-Γκριγιέ.

## Πλοκή
Σε ένα παλιό, μεγάλο ξενοδοχείο ένας άντρας συναντά μια γυναίκα και της λέει πως την προηγούμενη χρονιά ήταν μαζί στο Μάριενμπαντ. Η γυναίκα συνεχώς αρνείται το γεγονός αυτό. Παράλληλα, ένας άλλος άντρας, ίσως ο σύζυγός της, αποτελεί εμπόδιο για εκείνον, καθώς τον κερδίζει κάθε φορά σε ένα παιχνίδι με χαρτιά.

## Διανομή ρόλων
*Τζόρτζιο Αλμπερτάτσι ως ο άντρας
*Ντελφίν Σεϊρίγκ ως η γυναίκα
*Σάσα Πιτόεφ ως ο άλλος άντρας
## Βραβεία/Διακρίσεις
Η ταινία κέρδισε τον Χρυσό Λέοντα στο φεστιβάλ της Βενετίας.

Στα 35α βραβεία Όσκαρ έλαβε υποψηφιότητα για το Όσκαρ Καλύτερου Πρωτότυπου Σεναρίου (Αλέν Ρομπ-Γκριγιέ), ενώ ήταν η πρόταση της Γαλλίας για την καλύτερη ξενόγλωσση ταινία.

Στα βραβεία BAFTA ήταν υποψήφια στην κατηγορία καλύτερης ταινίας.
## Παραπομπές

## Εξωτερικοί σύνδεσμοι
* 

Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ιταλικές ασπρόμαυρες ταινίες
Κατηγορία:Ταινίες γυρισμένες στο Μόναχο
Κατηγορία:Ταινίες τοποθετημένες σε ξενοδοχεία
Κατηγορία:Ταινίες σε σκηνοθεσία Αλέν Ρενέ
Κατηγορία:Νικητές Χρυσού Λέοντα
Κατηγορία:Ταινίες του 1961
Κατηγορία:Γαλλικές ταινίες της δεκαετίας 1960
Κατηγορία:Ταινίες σε παραγωγή Ρομπέρ Ντόρφμανν
Gazette de Lausanne

Η ***Gazette de Lausanne*** ήταν γαλλόφωνη εφημερίδα που εκδιδόταν στην Λωζάνη της Ελβετίας. Το πρώτο τεύχος δημοσιεύθηκε την 1η Φεβρουαρίου 1798 με τον τίτλο *Peuple Vaudois*. Ιδρυτής της ήταν ο επαναστάτης Γκαμπριέλ Αντούαν Μιεβίλ (Gabriel Antoine Miéville). Ο τίτλος της εφημερίδας άλλαξε σε Gazette de Lausanne το 1803. Απορροφήθηκε από την Journal de Genève  το 1991.

## Ιστορία
Αρχικά τυπωνόταν δύο φορές την εβδομάδα, και καθημερινά από το 1856 έως το 1991 οπότε και απορροφήθηκε από την *Journal de Geneve*. Σαν τίτλος εξαφανίστηκε το 1998, όταν η *Journal de Genève* συγχωνεύθηκε με τη *Le Nouveau Quotidien* για να γεννηθεί η εφημερίδα *Temps*. Υπό τον τίτλο *Gazette littéraire*  περιλάμβανε κάθε Σάββατο ένα παράρτημα που ήταν κύριος φορέας πολιτιστικών πληροφοριών της γαλλόφωνης δυτικής Ελβετίας, μεταξύ 1949 και του 1972. Η *Gazette de Lausanne* ήταν μια φιλελεύθερη εφημερίδα.

Κατά την Ελληνική Επανάσταση του 1821, δημοσίευε καθημερινά ειδήσεις σχετικές με την επανάσταση, μέχρι τις αρχές του 1823.

## Βιβλιογραφία
*Alain Clavien, Histoire de la Gazette de Lausanne : le temps du colonel, 1874-1917, Vevey, Editions de l’Aire, 1997
*Alain Clavien, Grandeurs et misères de la presse politique : le match Gazette de Lausanne - Journal de Genève, Lausanne, Antipodes, coll. « GRHIC », 2010.
*Γεώργιος Αργυράκος, Κωνσταντίνα-Κορασόν Αργυράκου, *Η επανάσταση του 1821 στην «Gazette de Lausanne». Ανασκόπηση – περίληψη των ειδήσεων (Απρίλιος 1821 – Φεβρουάριος 1823)*. Αθήνα, εκδόσεις «Ελίκρανον», 2017.

Κατηγορία:Εφημερίδες στη γαλλική γλώσσα
Αγιάννης

Με την ονομασία **Αγιάννης** μπορεί να αναφέρεται οποιοδήποτε από τα παρακάτω:

## Οικισμοί
* Αγιάννης Μεσσηνίας, οικισμός της δημοτικής ενότητας Αετού του Δήμου Τριφυλίας.
* Αγιάννης Πιερίας, οικισμός της δημοτικής ενότητας Μεθώνης του Δήμου Πύδνας - Κολινδρού.

## Πρόσωπα

* Γιάννης Αγιάννης, πρωταγωνιστής του μυθιστορήματος *[[Οι Άθλιοι|Οι άθλιοι]]*
Άγιος Δημήτριος Μεσσηνίας

Με την ονομασία **Άγιος Δημήτριος Μεσσηνίας** μπορεί να αναφέρονται οι εξής οικισμοί:

* Άγιος Δημήτριος Αετού Μεσσηνίας, οικισμός της δημοτικής ενότητας Αετού του Δήμου Τριφυλίας.
* Άγιος Δημήτριος Λεύκτρου Μεσσηνίας, οικισμός της δημοτικής ενότητας Λεύκτρου του Δήμου Δυτικής Μάνης.
Άγιος Δημήτριος Αετού Μεσσηνίας

Ο **Άγιος Δημήτριος** (αναφερόμενος παλαιότερα ως το **Αραντούρο** ή το **Αραντούρον**), είναι οικισμός κοντά στο Κοπανάκι και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Ο *Άγιος Δημήτριος* βρίσκεται περίπου 26,5 χιλιόμετρα προς τα βορειοανατολικά της Κυπαρισσίας και περίπου 6,5 χιλιόμετρα βορειοδυτικά από τον Αετό. Έχει υψόμετρο 201 μέτρα και απέχει 20 περίπου χιλιόμετρα από τις ακτές του Ιονίου Πελάγους. Ο Άγιος Δημήτριος βρίσκεται νοτιότερα από το Κοπανάκι από το οποίο απέχει περίπου 1,5 χιλιόμετρο.

## Ιστορία
Το *Αραντούρον*, όπως ήταν η παλαιότερη ονομασία του χωριού, αναγνωρίσθηκε και προσαρτήθηκε στην *Κοινότητα Κοπανακίου*, με έδρα το  *Άνω Κοπανάκι* (σήμερα το Κοπανάκι), μόλις το 1951. Λίγο αργότερα, το 1956, ο οικισμός του *Αραντούρου* μετονομάζεται σε *Άγιος Δημήτριος*. Το χωριό παρέμεινε στην κοινότητα αυτή ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», ο Άγιος Δημήτριος υπήχθη στον κατηργημένο Δήμο Αετού Μεσσηνίας, ως το 2010. Από το 2011, μετά τις νέες αλλαγές του σχεδίου «Καλλικράτης» ο Άγιος Δημήτριος ανήκει πλέον στον νέο Δήμο Τριφυλίας.

Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας. Ο Άγιος Δημήτριος σήμερα είναι οικισμός της *Τοπικής Κοινότητας του Κοπανακίου* του *Δήμου Τριφυλίας*, η οποία έχει ως έδρα το Κοπανάκι.

## Κάτοικοι
Ο οικισμός, με βάση την απογραφή του 2011, έχει 31 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

## Δείτε επίσης
* Κυπαρισσία
* Αετός
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Αετού Μεσσηνίας

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Εφεδρικό Σώμα της Αστυνομίας Κύπρου

Το **Εφεδρικό Σώμα της Αστυνομίας Κύπρου** (επίσημα: **Εφεδρική Τακτική Μονάς**) ήταν νόμιμο στρατιωτικό σώμα που δημιουργήθηκε με απόσπαση αστυνομικών της κυπριακής αστυνομίας, ως το αντίπαλον δέος της παραστρατιωτικής οργάνωσης, ΕΟΚΑ Β', φίλα προσκείμενο στον τότε Πρόεδρο της Κυπριακής Δημοκρατίας, Αρχιεπίσκοπο Μακάριο Γ΄. Το «Εφεδρικό Σώμα» ή απλά «Εφεδρικό» όπως αποκαλούνταν, συγκροτήθηκε με σκοπό την αναχαίτηση των ενεργειών της ΕΟΚΑ Β΄. Ο οπλισμός του σώματος προερχόταν απο την Τσεχοσλοβακία. Είχε ενεργό ρόλο στην αντιμετώπιση του Πραξικοπήματος του 1974, παράλληλα με την Αστυνομία Κύπρου και την Προεδρική Φρουρά.  Το Εφεδρικό Σώμα υπήρξε από τις ισχυρότερες μορφές αντίστασης μαζί με τους λοιπούς αντιστασιακούς αστυνομικούς ή και απλούς πολίτες της Κυπριακής Δημοκρατίας κατά του Πραξικοπήματος της Χούντας των Αθηνών με χαρακτηριστικές μάχες αυτές του Προεδρικού Μεγάρου και της Αρχιεπισκοπής. 

## Παραπομπές


## Βιβλιογραφία
* 

Κατηγορία:Ιστορία της Κύπρου
Μπαμπάς στο Σπίτι

Το **Μπαμπάς στο Σπίτι** (πρωτότυπος τίτλος: **See Dad Run**) είναι κωμική τηλεοπτική σειρά αμερικανικής παραγωγής που έκανε πρεμιέρα στις 6 Οκτωβρίου του 2012. O πρωταγωνιστής της σειράς, ο Scott Baio, βοήθησε στην παραγωγή του προγράμματος. Στις 17 Μαρτίου του 2014, το Nick σε Nite επιβεβαίωσε ότι η τρίτη σεζόν θα ήταν η τελευταία σεζόν.

## Υπόθεση
Μετά από μια δεκαετία στην τηλεοπτική του σειρά, ο ηθοποιός David Hobbs (Scott Baio) γίνεται ένας κανονικός μπαμπάς, ώστε να βλέπει σαπουνόπερες με τη σύζυγό του Amy Hobbs (Alanna Ubach) αλλά γρήγορα συνειδητοποιεί ότι δεν μπορεί να είναι όπως ο μπαμπάς στην τηλεόραση και ότι πρέπει να γίνουν αλλαγές. Έχει να φροντίσει τα τρία παιδιά του, την Emily (Ryan Newman), τον Τζο (Jackson Brundage) και την Janie (Bailey Michelle Brown), με την βοήθεια των φίλων του που είναι ο Marcus (Mark Curry) και ο Kevin (Ramy Youssef).

## Ηθοποιοί

### Πρωταγωνιστικοί ρόλοι
* Scott Baio ως David Hobbs
* Alanna Ubach ως Amy Hobbs (σύζυγος του David)
* Ryan Newman ως Emily Hobbs (μεγαλύτερη κόρη του David)
* Jackson Brundage ως Joe Hobbs (γιος του David)
* Bailey Michelle Brown ως Janie Hobbs (μικρότερη κόρη του David)
* Ramy Youssef ως Kevin Kostner (βοηθός παραγωγής της τηλεοπτικής σειράς που έπαιζε ο David)
* Mark Curry ως  Marcus Barnes (σεναριογράφος της τηλεοπτικής σειράς που έπαιζε ο David)
### Δευτερεύοντες ρόλοι
* Jaylen Barron ως Mary Barnes (κόρη του Marcus)
* Alyvia Alyn Lind ως Charlotte (φίλη της Janie)
* Bebe Wood ως Amanda (κορίτσι του Joe)
* Bridget Shergalis ως Bea (φίλη της Emily)
* Brianne Tju ως Taylor (φίλη της Emily)
* Danika Yarosh ως Olivia (φίλη της Emily)
* Luke Benward ως Matthew Pearson (πρώην αγόρι της Emily)
* Wendy Raquel Robinson (γυναίκα του Marcus)

## Κριτικές
Το See Dad Run έχει πολλές κριτικές από επώνυμους κριτικούς τέχνης. Για την πρώτη σεζόν, η σειρά δέχτηκε κριτική από την ιστοσελίδα Metacritic και έτσι ο αριθμός των πόντων αυξήθηκε από τους 50 στους 100 πόντους. Ο δημοσιογράφος David Hickley από την εφημερίδα New York Daily News βαθμολόγησε την εκπομπή με 2 στα 5 αστέρια. Η Emily Ashby από τον οργανισμό Common Sense Media βαθμολόγησε την εκπομπή με 4 στα 5 αστέρια.

## Παραπομπές


## Εξωτερικοί σύνδεσμοι
* Επίσημη ιστοσελίδα 
*  στην IMDb
Κατηγορία:Τηλεοπτικές σειρές
Κατηγορία:Τηλεοπτικές εκπομπές
Κατηγορία:Τηλεοπτικές εκπομπές ανά χώρα
Φωνή (γλωσσολογία)

**Φωνή** στη γλωσσολογία ονομάζεται η κατηγοριοποίηση των μορφών του ρήματος ανάλογα με το αν η μορφή δηλώνει ενέργεια, πάθος ή κατάσταση. Η φωνή είναι διαφορετική κατηγοριοποίηση από τη διάθεση.

## Αριθμός φωνών
Στις περισσότερες γλώσσες εντοπίζονται μόνο τρεις φωνές:
* Ενεργητική
* Μέση
* Παθητική

Υπάρχουν όμως γλώσσες που είτε παλιότερα ή και σήμερα ακόμα έχουν περισσότερες ή λιγότερες φωνές.

## Δείτε επίσης
* Διάθεση (γραμματική)
* Έγκλιση (γραμματική)
* Ρήμα

## Παραπομπές


Κατηγορία:Γλωσσολογία
Φωνή (αποσαφήνιση)

Η λέξη φωνή μπορεί να αναφέρεται:
* στη φωνή των ανθρώπων ή των ζώων
* στη Φωνή (γλωσσολογία)
* στη Φωνή (μουσικολογία)
Εθνική Ελλάδας (καλαθοσφαίριση κωφών γυναικών)

Η **Εθνική ομάδα καλαθοσφαίρισης κωφών γυναικών της Ελλάδας** έχει πάρει μέρος σε ευρωπαϊκά και παγκόσμια πρωταθλήματα και σε Ολυμπιακούς Αγώνες Κωφών (Deaflympics). Η μεγαλύτερη επιτυχία της ήταν η κατάκτηση του χρυσού μεταλλίου στους Deaflympics του 2017, που διεξήχθησαν στην Σαμψούντα, στην Τουρκία.

Η Εθνική ομάδα καλαθοσφαίρισης κωφών γυναικών Ελλάδας κέρδισε το χρυσό μετάλλιο στο Πανευρωπαϊκό Πρωτάθλημα Κωφών, στη Θεσσαλονίκη το 2016. Νωρίτερα σε πανευρωπαϊκό επίπεδο ήταν τέταρτη το 2000 και το 2004 και τρίτη το 2008 και το 2012.

Σε παγκόσμιο επίπεδο ήταν τρίτη το 2001 στο 1ο Παγκόσμιο Πρωτάθλημα Μπάσκετ Κωφών, που διεξήχθη στην Αθήνα και το 2007 στο 2ο Παγκόσμιο Πρωτάθλημα Κωφών στην Guangzhou της Κίνας ενώ στα Παγκόσμια πρωταθλήματα το 2011 και το 2015 ήταν τέταρτη.

Σε Ολυμπιακούς Αγώνες Κωφών, εκτός από το χρυσό μετάλλιο το 2017, έχει κατακτήσει δύο φορές την τέταρτη θέση (2009, 2013) και δύο φορές την Πέμπτη θέση (2001, 2005)

## Εξωτερικοί σύνδεσμοι

* http://hafdeaf.gr/athlimata/kalathosfairisi/
* http://www.sport-fm.gr/article/basket/prwtathlitria-eurwpis-i-ethniki-kwfwn-gunaikwn-pics-video/3180378



Κατηγορία:Εθνική Ελλάδας (καλαθοσφαίριση γυναικών)
Κατηγορία:Κωφότητα
Πολυεθνική εταιρεία

Μια **πολυεθνική** ή **διεθνική εταιρεία** (ΠΕ) αποτελεί εταιρική οργάνωση που κατέχει ή ελέγχει την παραγωγή αγαθών ή την παροχή υπηρεσιών σε δύο ή περισσότερες χώρες, εκτός από τη χώρα στην οποία έχει την κύρια έδρα της.

Πολυεθνική χαρακτηρίζεται και κάθε επιχείρηση με μία ή περισσότερες θυγατρικές μονάδες στο εξωτερικό.

Το ποσοστό της συνολικής δραστηριότητας μιας πολυεθνικής εταιρείας σε ξένες χώρες κυμαίνεται μεταξύ 20-25% των συνολικών πωλήσεων, στο σύνολο του ενεργητικού, στα συνολικά κέρδη, ή στη συνολική παραγωγή της επιχείρησης.  

## Δείτε επίσης

*Παγκος

## Παρα


Κατηγορία:Επιχειρήσεις
Κατηγορία:Πολυεθνικές εταιρείες
Βουκολική ποίηση

Η **βουκολική ή ποιμενική ποίηση** είναι ποίηση που περιγράφει ή εξυμνεί τη ζωή, τα αισθήματα και τα συναισθήματα των βοσκών. Πρωτοπαρουσιάστηκε την εποχή που ο άνθρωπος ήταν δεμένος περισσότερο με τη γη και ο πολιτισμός του ήταν γεωργικός.

Ως πρώτος βουκολικός ποιητής αναφέρεται ο Δάφνις, γιος του Ερμή και μιας νύμφης. Το βέβαιο είναι πως το πρώτο βουκολικό ποίημα το έγραψε το 600 π.Χ. ο Στησίχορος με τον τίτλο "Δάφνις", αν και πολλοί υποστήριξαν ότι το πρώτο ποίημα του είδους το έγραψε κάποιος βοσκός που λεγόταν Δίομος. Πάντως τα σπουδαιότερα μέρη όπου γράφτηκε βουκολική ποίηση ήταν η Λακωνία, η Σικελία, και η Νότια Ιταλία και ο μεγαλύτερος βουκολικός ποιητής της αρχαιότητας ήταν ο Θεόκριτος με το έργο του  Ειδύλλια ( ελληνιστική περίοδος 323 - 30πΧ) και έπειτα ο Βίων και ο Μόσχος

Τα παλιά χρόνια τα βουκολικά ποιήματα συνδέονταν με τις θρησκευτικές τελετές που γίνονταν για να τιμηθούν η Άρτεμη, ο Διόνυσος ή ο Ορφέας, και τα τραγουδούσαν άνδρες και γυναίκες. Αργότερα αυτά τα ποιήματα συνοδεύαν τους χορούς.

Τα περισσότερα βουκολικά ποιήματα είναι γραμμένα στη δωρική διάλεκτο. Ήταν πολύ απλά για να τα καταλαβαίνει όλος ο κόσμος και λέγονταν «ειδύλλια». Η βουκολική ποίηση καθιερώθηκε επίσημα μεταξύ 3ου και 2ου αιώνα π.Χ. στην Αλεξάνδρεια ως αριστοκρατική, καθώς οι άνθρωποι τότε ένιωθαν την ανάγκη να απομακρύνονται από τις απολαύσεις του πλούτου και να γυρίζουν στη φύση. Από τους Ρωμαίους, άριστος βουκολικός ποιητής αναδείχθηκε ο Βιργίλιος που το μεγάλο του ποίημα *Εκλογές* ή *[[Βουκολικά]]* θεωρείται αριστούργημα. Περίφημο επίσης είναι το βουκολικό μυθιστόρημα του Λόγγου Κατά Δάφνιν και Χλόην, η Αμίντα του Τορκουάτο Τάσο και άλλα. Στη νεότερη Ελλάδα έξοχος βουκολικός ποιητής είναι ο Κώστας Κρυστάλλης. Τρίτομο μελέτημα για τη βουκολική ποίηση έγραψε ο Κώστας Σταμάτης (1975-1977).

Βουκολικη
Ποιηση
Οίκος του Κοντέ

Ο **Οίκος του Κοντέ**, γαλλ. de Condé, ήταν ένας πλάγιος κλάδος του Οίκου των Βουρβόνων. Το όνομα προέρχεται από την πόλη Condé-en-Brie της Καμπανίας. Ιδρυτής του Οίκου είναι ο Λουδοβίκος Α΄ πρίγκιπας του Κοντέ, αρχηγός το 1557 των Προτεσταντών και θείος τού Ερρίκου Δ΄ της Γαλλίας. Τελευταίος άρρην απόγονος του Οίκου είναι ο όγδοος απόγονος του Λουδοβίκου Α΄, ο Λουδοβίκος-Ερρίκος Β΄ πρίγκιπας του Κοντέ, που απεβίωσε το 1830. Ο γιος του Λουδοβίκος-Αντώνιος είχε αποβιώσει από το 1804, 32 ετών.

## Ιστορικό
Ο ιδρυτής Λουδοβίκος Α΄ ήταν ο τέταρτος γιος του Καρόλου των Βουρβόνων δούκα του Βαντόμ, γιου της της Μαρίας του Λουξεμβούργου, κόμισσας του Σαιν-Πολ. Ο Λουδοβίκος Α΄ κληρονόμησε ένα μέρος της κομητείας, που περιείχε την πόλη Condé-en-Brie με το Σατώ ντε Κοντέ και 12 χωριά. Ονόμασε την περιοχή του *Κοντέ* και τιτλοφορήθηκε πρίγκιπας του Κοντέ.
## Γενεαλογία των Βουρβόνων-Κοντέ

## Παραπομπές
Βισέντε Φερνάνδες

Ο **Βισέντε Φερνάνδες ** (ισπ. *Vicente Fernández Gómez*, 17 Φεβρουαρίου 1940 – 12 Δεκεμβρίου 2021) ήταν  Μεξικανός τραγουδιστής, από τους πιο γνωστούς μουσικούς και ερμηνευτές της μουσικής ραντσέρα. Η μουσική του ερμηνεία είναι εφάμιλη των Πέδρο Ινφάντε και Χόρχε Νεγρέτε. Έχει πουλήσει πάνω από 40 εκατομμύρια δίσκους και είναι ιδιαίτερα γνωστός στις χώρες της Λατινικής Αμερικής και στις ΗΠΑ. Απεβίωσε σε ηλικία 81 ετών.

## Βιογραφία
Γεννήθηκε στις 17 Φεβρουαρίου 1940 στο Ουεντιτάν ελ Άλτο του Χαλίσκο. Νυμφεύθηκε τη Μαρία Βιλασενιόρ, με την οποία έχουν τρία παιδιά. Γιος του είναι ο επίσης τραγουδιστής Αλεχάντρο Φερνάνδεζ. 

Απέσπασε το Βραβείο Γκράμι δύο φορές, το 2010 με το τραγούδι «Necesito de tí» και το 2015 με το «Mano a mano».

## Δισκογραφία
* *Tacos al carbon* (1968)
* *Uno y medio contra el mundo* (1971)
* *Tu camino y el mío* (1971)
* *Entre monjas anda el diablo* (1972)
* *Jalisco nunca pierde* (1972)
* *El hijo del pueblo* (1973)
* *El albañil* (1974)
* *La ley del monte* (1974)
* *Juan Armenta el repatriado* (1974)
* *Dios los cría* (1975)
* *El Arracadas* (1977)
* *Picardía Mexicana* (1977)
* *El coyote y la bronca* (1978)
* *El Tahúr* (1979)
* *Como México no hay dos* (1979)
* *Picardía Mexicana II* (1980)
* *Juan charrasqueado* (1980)
* *Gabino barrera* (1980)
* *Una pura y dos con sal* (1981)
* *Todo un hombre* (1981)
* *El embustero* (1983)
* *El sinvergüenza* (1983)
* *Matar o morir* (1984)
* *Sinvergüenza pero honrado* (1985)
* *El diablo, el santo y el tonto* (1985)
* *Entre compadres te veas* (1986)
* *El macho* (1987)
* *El cuatrero* (1987)
* *Acorralado* (1988)
* *Por tu maldito amor* (1990)
* *Mi querido viejo* (1992)
* *Para siempre* (2007)
* *Necesito de tí* (2009)
* *Un Mexicano en la México* (2010)
* *El hombre que más te amó* (2010)
* *Otra vez* (2011)
* *Los dos Vicentes* (2012)
* *Hoy* (2013)
* *Mano a mano - tangos a la manera* (2014)
* *Un Azteca en el Azteca* (2016)

## Παραπομπές


Κατηγορία:Βραβευμένοι με Grammy
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί τραγουδιστές
Εθνική ΤΔΒΚ (ποδόσφαιρο ανδρών)

Η **εθνική ομάδα ποδοσφαίρου της ΤΔΒΚ** εκπροσωπεί την ΤΔΒΚ (κατεχόμενα Κύπρου) σε διεθνείς αναμετρήσεις. Είναι η κάτοχος του FIFI Wild Cup, έχοντας κερδίσει το τρόπαιο στη Γερμανία τον Ιούνιο του 2006. Είναι επίσης η κάτοχος του ELF Cup, κερδίζοντας το τρόπαιο στην έδρα της τον Νοέμβριο του 2006. Λόγω του ότι η ΤΔΒΚ είναι παράνομο και μη αναγνωρισμένο κράτος, η ομάδα δεν μπορεί να μετέχει σε διεθνείς αγώνες με τα μέλη της FIFA.

## Ιστορία
Η ομάδα έδωσε τον πρώτο της αγώνα το 1962, αναφερόμενη ως «Τουρκοκύπριοι», με αντίπαλο την Τουρκία, όπου ηττήθηκε με σκορ 0–5.

## Στάδιο
Η ομάδα διεξάγει τους εντός έδρας αγώνες της στο Στάδιο Ατατούρκ Λευκωσίας που βρίσκεται στη κατεχόμενη Βόρεια Λευκωσία, με χωρητικότητα 28.000 θεατών.

## Παραπομπές


## Εξωτερικοί σύνδεσμοι
*

Κατηγορία:Ποδόσφαιρο στην Ευρώπη
Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
Ψυχαναγκαστική αγάπη

Η **ψυχαναγκαστική αγάπη** ή **έμμονη αγάπη** είναι μια κατάσταση στην οποία ένα άτομο νιώθει μια ακατανίκητη έμμονη επιθυμία να κατακτήσει ένα άλλο άτομο, για το οποίο αισθάνεται μια δυνατή έλξη, με μια αδυναμία να δεχθεί την αποτυχία ή την απόρριψη. Παρόλο που δεν έχει κατηγοριοποιηθεί συγκεκριμένα με ακριβή ψυχική διάγνωση από το DSM-5, μερικοί άνθρωποι λογομαχούν για το ότι η ψυχαναγκαστική αγάπη θεωρείται ψυχική ασθένεια, όμοια της διαταραχής δεσμού, της οριακής διαταραχής προσωπικότητας και της ερωτομανίας.

Οι έμμονοι εραστές μπορεί να αισθάνονται εντελώς ανίκανοι να συγκρατηθούν από ακραίες συμπεριφορές όπως πράξεις βίας προς τον εαυτό τους. Μπορεί να είναι απολύτως πεπεισμένοι ότι τα συναισθήματά τους είναι αγάπη και μπορεί να απορρίψουν την ιδέα ότι η σοβαρή εμμονή τους δεν είναι αγάπη. Η ψυχαναγκαστική αγάπη μπορεί να ξεκινήσει από την πρώτη ματιά και μπορεί να παραμείνει επ' αόριστον, απαιτώντας ψυχοθεραπεία.

Η ψυχαναγκαστική αγάπη έχει χρησιμοποιηθεί τακτικά στα μέσα μαζικής ενημέρωσης, συχνά με μια γυναίκα που έχει τέτοια αισθήματα για έναν άνδρα με κωμικό ή κακόβουλο τρόπο. Η ψυχαναγκαστική αγάπη προκύπτει σε γυναίκες και άνδρες, κάνοντάς την ουδέτερο φαινόμενο σε σχέση με το φύλο.

## Παραπομπές


Κατηγορία:Αγάπη
Κατηγορία:Διαπροσωπικές σχέσεις
Κατηγορία:Στενές σχέσεις
Πρωτάθλημα ποδοσφαίρου ΤΔΒΚ

Η **Σούπερ Λιγκ ΤΔΒΚ** (τουρκικά: *KTFF Süper Lig*), γνωστή και ως *K~Pet Süper Lig* για εμπορικούς λόγους, αποτελεί την ανώτατη κατηγορία στο σύστημα ποδοσφαιρικών πρωταθλημάτων στην παράνομη ΤΔΒΚ. Διοργανώτρια αρχή του πρωταθλήματος είναι η Τουρκοκυπριακή Ομοσπονδία Ποδοσφαίρου. Το πρωτάθλημα αποτελείται από 16 ομάδες.

## Ιστορία
Το πρωτάθλημα διεξήχθη για πρώτη φορά την περίοδο 1955-56 με τη συμμετοχή Τουρκοκυπριακών ομάδων σε Παγκύπριο επίπεδο. Την περίοδο 1963-64 το πρωτάθλημα διακόπηκε λόγω των δικοινοτικών διαταραχών και δεν διεξήχθη ξανά μέχρι και την περίοδο 1968-69. Δεν διεξήχθη επίσης την περίοδο 1974-75, λόγω της τουρκικής εισβολής στη Κύπρο. Δεν διεξήχθη επίσης ούτε την περίοδο 2020-21 εξαιτίας της πανδημίας του κορωνοιού. Από το 1975 αποτελεί την ανώτατη κατηγορία στο σύστημα ποδοσφαιρικών πρωταθλημάτων στη Βόρεια Κύπρο. Λόγω του ότι η ΤΔΒΚ είναι παράνομο και μη αναγνωρισμένο κράτος και η ποδοσφαιρική ομοσπονδία δεν είναι αναγνωρισμένη απο την FIFA και την UEFA, οι πρωταθλήτριες ομάδες δεν δικαιούνται να λάβουν μέρος σε διεθνείς διοργανώσεις. Πολυνίκεις ομάδες του θεσμού είναι η Τσετίνκαγια και η Μαγούσα με 14 κατακτήσεις.

## Μορφή
Στο τέλος κάθε αγωνιστικής περιόδου, οι δύο ομάδες που τερματίζουν στις τελευταίες θέσεις του βαθμολογικού πίνακα, υποβιβάζονται στην 1. Λιγκ ΤΔΒΚ και οι υπόλοιπες τέσσερεις με τη χειρότερη βαθμολογία, μετέχουν σε αγώνες διαβάθμισης για να καθοριστεί η τρίτη ομάδα που θα υποβιβαστεί.

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου

### Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις πρωταθλήματος ανά ομάδα

## Παραπομπές


## Εξωτερικοί σύνδεσμοι
*

Κατηγορία:Ανώτατα εθνικά ποδοσφαιρικά πρωταθλήματα
Κατάλογος των ομοσπονδιακών υποκειμένων της Ρωσίας ανά προσδόκιμο ζωής

Αυτός είναι ένας **κατάλογος των [[Ομοσπονδιακά Υποκείμενα της Ρωσίας|ομοσπονδιακών υποκειμένων]] της [[Ρωσία]]ς ανά προσδόκιμο ζωής**. Το 2014, το μέσο προσδόκιμο ζωής ήταν  65,29 χρόνια για τους άνδρες και 76,47 χρόνια για τις γυναίκες.
μικρογραφία|500x500εσ|Το Ρωσικό προσδόκιμο ζωής ανδρών και γυναικών από το 1950.

## Παραπομπές


Κατηγορία:Υγεία στη Ρωσία
Προσδοκιμο ζωης
Προσδοκιμο ζωης
Ρωσια, Προσδοκιμο ζωης
Ρωσια
Ιμπν αλ Γιασαμίν

Ο **Αμπού Μουχάμαντ Αμπντάλα ιμπν Μουχάμαντ ιμπν Χατζάζ ιμπν Αλ-Γιασμίν Αλ-Αντρίνι Αλ-Ισμπίλι,** περισσότερος γνωστός ως **Ιμπν αλ Γιασαμίν,** ήταν σημαντικός Μαροκινός μαθηματικός, βερβερικής καταγωγής, ο οποίος άκμασε στη χώρα του αλλά και στη Σεβίλλη (τόπο των σπουδών του) προς τα τέλη του 12ου αιώνα.

Ο Ιμπν Αλ Γιασαμίν πέραν των μαθηματικών του ενασχολήσεων υπήρξε και σπουδαίος ποιητής. Αυτή τη λογοτεχνική του δυνατότητα την αξιοποιούσε, δεόντως, σε όλα τα γραπτά του και φρόντιζε ακόμη και στα μαθηματικά κείμενά του να προσδίδει έμμετρη μορφή.

Το γνωστότερο έργο του είναι ένα σύντομο ποίημα 53 στίχων με διδακτικό προσανατολισμό και τίτλο "Al-Urjuza al-yāsmīnīyya fi al-jabr wa l-muqābala (ποίημα για την Άλγεβρα και την αποκατάσταση)", που γράφτηκε το 1191 στη Σεβίλλη και έχει διασωθεί σε πολλά χειρόγραφα. Ωστόσο, το σημαντικότερο έργο του είναι το "Talqīḥ al-afkār bi rushūm Ḥurūf al-ghubār (Καλλιέργεια της σκέψης με τη βοήθεια των γραμμάτων στη σκόνη [ινδικών συμβόλων])", μια πραγματεία 200 σελίδων για την επιστήμη των υπολογισμών και τη Γεωμετρία, στην οποία χρησιμοποίησε και ένα είδος αλγεβρικού συμβολισμού.

Πάντως, η μεγάλη επιτυχία που γνώρισε το έμμετρο ποίημα της Άλγεβρας (λόγω και της εύκολης απομνημόνευσης μαθηματικών δεδομένων που πρόσφερε η ρίμα) τον ώθησε να γράψει δυο ακόμη: ένα για τους άρρητους αριθμούς και ένα για τη λαθεμένη παραδοχή, χωρίς όμως αυτά τα ύστερα έργα να γνωρίσουν ανάλογη επιτυχία, καθώς δεν ξέφυγαν από τη μετριότητα.

Δυστυχώς για τον Ιμπν Αλ Γιασαμίν, η δημοτικότητα της Άλγεβρας αλλά και των άλλων έργων του στις χώρες του Μαγκρέμπ, την Αίγυπτο και σε όλη τη Μέση Ανατολή, ήγειρε εχθρότητες, ζηλοφθονίες και μοχθηρία από τους συγχρόνους του, οι οποίοι δεν του συγχωρούσαν την επιτυχία και για διάφορους λόγους (π.χ. ότι διήγαγε έκλυτο βίο) τον έσερναν, συχνά, στα δικαστήρια .

Τελικά, δολοφονήθηκε (στραγγαλίστηκε), άγνωστο γιατί, το 1204 μ. Χ στο Μαρακές του Μαρόκου, σε ηλικία που δεν μπορεί να προσδιοριστεί, επειδή η ακριβής ημερομηνία γέννησής του δεν είναι γνωστή (ίσως πέθανε σε ηλικία πέριξ των 50).
## Παραπομπές


Κατηγορία:Μαθηματικοί
Κατηγορία:Μαροκινοί
Μητροπολίτης Σάρδεων Ευάγγελος

Ο **Μητροπολίτης Σάρδεων Ευάγγελος** (κατά κόσμον *Κουρούνης*, Νέα Υόρκη, 20 Σεπτεμβρίου 1961) είναι Έλληνας ομογενής θεολόγος και ιεράρχης του Οικουμενικού Πατριαρχείου.

## Βιογραφία
Ο Ευάγγελος (κατά κόσμον Κουρούνης) γεννήθηκε στην Νέα Υόρκη στις 20 Σεπτεμβρίου 1961, με καταγωγή από την Κάλυμνο. Αποφοίτησε από το Ελληνικό Κολλέγιο της Νέας Υόρκης και εισήχθη στην Θεολογική Σχολή του Τιμίου Σταυρού, από την οποία αποφοίτησε το 1983. Το 1986 έλαβε μεταπτυχιακό δίπλωμα (*Master*) από την ίδια Σχολή και μετέβη για περαιτέρω σπουδές στο Ινστιτούτο Bossey του Παγκόσμιου Συμβουλίου Εκκλησιών στην Ελβετία.

Χειροτονήθηκε διάκονος την 1η Φεβρουαρίου 1987 και πρεσβύτερος στις 30 Ιουλίου 1989 από τον Επίσκοπο Μελόης Φιλόθεο. Στις 30 Μαρτίου 1991 ο Αρχιεπίσκοπος Ιάκωβος του απένειμε το οφφίκιο του αρχιμανδρίτη.

Υπηρέτησε ως διάκονος του Αρχιεπισκόπου Αμερικής Ιακώβου, εφημέριος του Καθεδρικού Ιερού Ναού Αγίου Δημητρίου Αστόριας της Νέας Υόρκης και Πρωτοσύγκελλος της Ιεράς τότε Επισκοπής Νέας Ιερσέης. Το 2001 έγινε ιερατικός προϊστάμενος της Ελληνικής Κοινότητας της Νέας Υόρκης.

Ο Αρχιμανδρίτης Ευάγγελος προκρίθηκε κατά πλειοψηφία κατά την επιλογή του τριπροσώπου για τη χηρεύουσα Μητρόπολη της Νέας Ιερσέης από την Επαρχιακή Σύνοδο της Αρχιεπισκοπής Αμερικής που συνεδρίασε την 1η και 2 Απριλίου 2003 στη Νέα Υόρκη υπό την προεδρία του Αρχιεπισκόπου Δημητρίου. Στις 12 Απριλίου του ιδίου έτους εξελέγη Μητροπολίτης Νέας Ιερσέης από την Αγία και Ιερά Σύνοδο του Οικουμενικού Πατριαρχείου και χειροτονήθηκε στις 10 Μαΐου στον Καθεδρικό Ναό Αγίας Τριάδος Νέας Υόρκης.

Διετέλεσε μέλος της Ιεράς Επαρχιακής Συνόδου της Αρχιεπισκοπής Αμερικής ως τις 8 Οκτωβρίου 2020, οπότε η Αγία και Ιερά Σύνοδος του Οικουμενικού Πατριαρχείου τον εξέλεξε Μητροπολίτη Σάρδεων.

## Παραπομπές


Κατηγορία:Μητροπολίτες του Οικουμενικού Πατριαρχείου
Κατηγορία:Μητροπολίτες Νέας Ιερσέης
Αθανάσιος Παπαχριστοδούλου

Ο **Αθανάσιος Παπαχριστοδούλου** (1893 - 5 Ιουλίου 1966) ήταν Έλληνας στρατιωτικός, αντιστασιακός και πολιτικός.  

## Βιογραφία
Ανέπτυξε αντιστασιακή δράση και ήταν αρχηγός ΕΔΕΣ στην περιοχή της Μακεδονίας. Αργότερα ασχολήθηκε με τα κοινά. Εξελέγη δημοτικός σύμβουλος Θεσσαλονίκης και βουλευτής Θεσσαλονίκης με τον Ελληνικό Συναγερμό το 1952.
 
Με τη σύζυγό του, Μαρίνα, απέκτησαν παιδιά. 

Αποστρατεύτηκε με το βαθμό του Συνταγματάρχη σε πολεμική διαθεσιμότητα και απεβίωσε σε ηλικία 63 ετών. Κηδεύτηκε στις 6 Ιουλίου 1966 από τον ιερό ναό της του Θεού Σοφίας.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες αντιστασιακοί
Κατηγορία:Έλληνες αξιωματικοί του Στρατού Ξηράς
Μαυροπηγή Κοζάνης

H **Μαυροπηγή** (παλιότερα Καραμπουρνάρ) είναι ένα χωριό που βρίσκεται 11 χιλιόμετρα νοτιοανατολικά της Πτολεμαΐδας, στην Περιφερειακή Ενότητα Κοζάνης, στη Δυτική Μακεδονία. Βρίσκεται σε υψόμετρο 740 μέτρων πάνω από την επιφάνεια της θάλασσας. Ο ταχυδρομικός κώδικας είναι 50200, ενώ ο κωδικός τηλεφώνου είναι +30 24630. Κατά την απογραφή του 2011, ο πληθυσμός ήταν 456 κάτοικοι . Το Σεπτέμβρη του 2011 έγινε αναγκαστική απαλλοτρίωση του οικισμού για την επέκταση της εξόρυξης λιγνίτη από τη ΔΕΗ. Η μετεγκατάσταση του οικισμού, που πλέον είναι ακατοίκητος, δεν έχει ακόμα ολοκληρωθεί , ενώ παράλληλα η περιοχή παρουσιάζει και αρχαιολογικό ενδιαφέρον. 

Η Μαυροπηγή αναφέρθηκε επίσημα, μετά την απελευθέρωση, το 1918 με την παλιά της ονομασία από την Τουρκοκρατία ως *Καραμπουνάρ* να ορίζεται έδρα της ομώνυμης νεοϊδρυθείσας κοινότητας και το 1927 να μετονομάζεται σε Μαυροπηγή. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί ακόμα κοινότητα, που ανήκει στη Δημοτική Ενότητα Πτολεμαΐδας του Δήμου Εορδαίας ενώ σύμφωνα με την απογραφή 2021 απογράφησαν 0 κάτοικοι. 

## Εξωτερικοί σύνδεσμοι

* Ο άγνωστος νεολιθικός οικισμός στο λιγνιτωρυχείο της Μαυροπηγής κι ένα αρχαϊκό νεκροταφείο στον ιστότοπο https://www.voria.gr/.

## Παραπομπές

Κατηγορία:Χωριά της περιφερειακής ενότητας Κοζάνης
Κατηγορία:Δήμος Εορδαίας
Γεώργιος Δ. Παπαγεωργίου

Ο **Γεώργιος Παπαγεωργίου** (Σκρα 1894 - Αθήνα 27 Νοεμβρίου 1951), του Δημητρίου, ήταν Έλληνας στρατιωτικός και πολιτικός. Εξελέγη βουλευτής το 1951, χωρίς να ολοκληρώσει τη θητεία του, λόγω του ξαφνικού θανάτου του.

Γεννήθηκε το 1894. Στη διάρκεια του εμφυλίου υπηρέτησε ως διοικητής της XI Μεραρχίας του Γ΄ Σώματος Στρατού, του Β΄ Σώματος Στρατού και επιθεωρητής της Εθνοφρουράς. Ως στρατιωτικός υπηρέτησε ως διοικητής της Α.Σ.Δ.Α.Ν.

Εξελέγη βουλευτής Θεσσαλονίκης με τον Ελληνικό Συναγερμό το 1951.
 
Πέθανε από συγκοπή καρδιάς ενώ ήταν εν ενεργεία βουλευτής στις 27 Νοεμβρίου 1951 στην Αθήνα και κηδεύτηκε στη Θεσσαλονίκη δύο ημέρες μετά με στρατιωτικές τιμές. Η ταφή του έγινε στο Σκρα. Την έδρα του στη Βουλή κατέλαβε ο Βασίλειος Μπακονίκας.

## Παραπομπές


Κατηγορία:Βουλευτές Θεσσαλονίκης
Κατηγορία:Ιστορία του Κιλκίς
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες στρατηγοί
FIFA: Road to World Cup 98

Το ***FIFA: Road to World Cup 98*** (γνωστό και ως ***FIFA 98***) είναι βιντεοπαιχνίδι ποδοσφαίρου που αναπτύχθηκε από την EA Canada και εκδόθηκε από την Electronic Arts. Είναι το πέμπτο παιχνίδι της σειράς *[[FIFA (σειρά βιντεοπαιχνιδιών)|FIFA]]* και το τρίτο τρισδιάστατο στις κονσόλες 32-bit. Είναι επίσης το τελευταίο παιχνίδι της σειράς που κυκλοφόρησε για το Sega Mega Drive στην Ευρώπη.

## Χαρακτηριστικά
Το παιχνίδι διαθέτει ένα επίσημο soundtrack και μια εκλεπτυσμένη μηχανή γραφικών, επιλογές για την προσαρμογή της ομάδας και του παίκτη, 16 γήπεδα, βελτιωμένη τεχνητή νοημοσύνη και τη λειτουργία *Road to World Cup*, με όλες τις 172 εθνικές ομάδες που έχουν εγγραφεί στη *FIFA*. Καμία από τις επόμενες εκδόσεις της σειράς FIFA δεν είχε προσπαθήσει να επαναλάβει την συμμετοχή της κάθε εθνικής ομάδας της FIFA όσο το *FIFA 98*, μέχρι το *[[2010 FIFA World Cup South Africa (βιντεοπαιχνίδι)|2010 FIFA World Cup South Africa]]* που περιελάμβανε όλες τις 199 ομάδες της FIFA που συμμετείχαν σε προκριματικά.

Για πρώτη φορά σε ένα παιχνίδι FIFA, ο κανόνας του οφσάιντ εφαρμόζεται σωστά. Στα προηγούμενα παιχνίδια, όταν ένας παίκτης βρισκόταν σε οφσάιντ κάνοντας οτιδήποτε εκτός από το να τρέχει, αυτός ο παίκτης θα τιμωρούνταν για οφσάιντ ακόμα και όταν η μπάλα είχε περάσει. Οι εκδόσεις 32-bit και 64-bit του *FIFA 98* διορθώνουν αυτό το πρόβλημα έτσι ώστε το παιχνίδι να απονέμει μόνο ένα ελεύθερο λάκτισμα για το οφσάιντ αν η μπάλα περάσει περίπου στο σημείο όπου ήταν ο παίκτης.

Το παιχνίδι διαθέτει 16 γήπεδα που αντιπροσωπεύουν 16 χώρες από τις έξι συνομοσπονδίες της FIFA.

## Υποδοχή
Το παιχνίδι ήταν ένα μπεστ σέλλερ στο Ηνωμένο Βασίλειο για 2 μήνες. Το περιοδικό *Play* έδωσε στην έκδοση PlayStation ένα 88%. Το GameSpot έδωσε στο παιχνίδι ένα 8.8.

## Παραπομπές


## Εξωτερικοί σύνδεσμοι
* ''FIFA: Road to World Cup 98'' στο MobyGames

Κατηγορία:Βιντεοπαιχνίδια του 1997
Κατηγορία:Βιντεοπαιχνίδια της Electronic Arts
Κατηγορία:FIFA (σειρά βιντεοπαιχνιδιών)
Κατηγορία:Βιντεοπαιχνίδια αθλητισμού
Κατηγορία:Βιντεοπαιχνίδια του Game Boy
Κατηγορία:Βιντεοπαιχνίδια του Nintendo 64
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του Mega Drive
Κατηγορία:Βιντεοπαιχνίδια του Sega Saturn
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια ανεπτυγμένα στον Καναδά
Νένα Χρονοπούλου

Η **Νένα Χρονοπούλου** είναι Ελληνίδα ηθοποιός, συγγραφέας στιχουργός και ακτιβίστρια για τα δικαιώματα των παιδιών με αναπηρία.
## Βιογραφία

Γεννήθηκε στην Καλαμάτα Μεσσηνίας, στις 5 Σεπτεμβρίου του 1968.

Το πραγματικό της όνομα είναι **Ελένη Πολυχρονοπούλου**, μεγάλωσε στην Καλαμάτα μέχρι την ηλικία των τεσσάρων ετών, όταν και οι γονείς της μετακόμισαν στον Πειραιά και πιο συγκεκριμένα στη Νίκαια.

Σπούδασε υποκριτική στην Ανώτερη Δραματική Σχολή της Μαίρης Βογιατζή Τράγκα και ξεκίνησε την καριέρα της ως ηθοποιός το καλοκαίρι του 1990.

Έχει κάνει τρεις γάμους. Ο πρώτος έγινε στις 2 Νοεμβρίου του 1992 με τον ηθοποιό Γιώργο Ματαράγκα. Ο δεύτερος έγινε στις 21 Ιουλίου του 2005 με τον επιχειρηματία Γεράσιμο Μαυράκη και ο τρίτος στις 8 Νοεμβρίου του 2010 με τον Παλαίμαχο Διεθνή Ποδοσφαιριστή Τάσο Μητρόπουλο. 

Είναι μητέρα ενός γιού που απέκτησε από τον δεύτερο γάμο της, τον Χρήστο Μαυράκη, που γεννήθηκε στις 17 Δεκεμβρίου του 2004.

Ο δεύτερος σύζυγός της δολοφονήθηκε στις 20 Οκτωβρίου του 2007, την ημέρα της γιορτής του. 

Σταμάτησε να εργάζεται ως ηθοποιός όταν αποφάσισε να γίνει μητέρα και δεν έχει επιστρέψει στην εργασία της μέχρι και σήμερα γιατί αφιερώθηκε στη φροντίδα του παιδιού της το οποίο είναι παιδί με αναπηρία. 

Τον Απρίλιο του 2016 εξέδωσε το πρώτο της βιβλίο με τίτλο "Αν μιλούσε το αι2ον". 

Τον Ιανουάριο του 2020 ίδρυσαν μαζί με τον σύζυγό της Τάσο Μητρόπουλο το Υποστηρικτικό και Κοινωνικό Δίκτυο ΑμεΑ - 4amea, που εδρεύει στον Πειραιά, και στόχος ζωής της είναι πλέον να ιδρύσουν ένα χωριό για παιδιά με αναπηρία, έτσι ώστε να έχουν φροντίδα τα παιδιά ΑμεΑ, όταν δε θα υπάρχουν στη ζωή οι γονείς τους για να τα φροντίζουν. 

Τον Γενάρη του 2022 στοχεύοντας στην κοινωνική "αποδοχή" των ΑμεΑ, έγραψε τους στίχους του τραγουδιού "Είμαι παιδί, είμαι άγγελος", ενός τραγουδιού που υμνεί την αναπηρία και τον ψυχισμό του παιδιού που τη βιώνει το οποίο μελοποίησε και ερμήνευσε ο Χρήστος Δάντης και παρουσιάστηκε στις 5 Δεκεμβρίου του 2022 μαζί με το 2ο βιβλίο της με τίτλο "Είμαι παιδί, είμαι άγγελος και ήρθα να σε διδάξω" σε μία προσπάθεια διδαχής των παιδιών προ νηπιακής, νηπιακής και πρώτης σχολικής ηλικίας επάνω στην αναπηρία και σε κάθε είδος κακοποίησης.

Μάχεται για τα δικαιώματα των παιδιών ΑμεΑ και ένας ακόμα στόχος της είναι να επιτευχθεί μία πανελλαδική έρευνα πάνω στις πραγματικές ανάγκες των ανθρώπων με αναπηρία και των οικογενειών τους για να μπορέσει να εξυγιανθεί ο τόσο ευαίσθητος χώρος των ανθρώπων ΑμεΑ.

Μεγάλος στόχος της είναι η αλλαγή της Ελληνικής νομοθεσίας για την προστασία των παιδιών ΑμεΑ από κάθε είδους κακοποίηση. 

Τον Απρίλιο του 2023 σε μια προσπάθεια καθιέρωσης της "παγκόσμιας ημέρας γιορτής της μητέρας παιδιού με αναπηρία" δημιούργησε ένα ψήφισμα, για να γιορτάζεται στις 14 Μάϊου κάθε έτους.

Η πρώτη γιορτή πραγματοποιήθηκε στις 14/5/2023 στο Ναύπλιο με τεράστια επιτυχία.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Έλληνες στιχουργοί
FIFA 97

Το ***FIFA 97*** (γνωστό και ως ***FIFA Soccer 97***) είναι βιντεοπαιχνίδι ποδοσφαίρου που αναπτύχθηκε από την EA Canada και εκδόθηκε από την Electronic Arts. Κυκλοφόρησε στις 24 Ιουνίου του 1996 για υπολογιστές, ενώ αργότερα ακολούθησαν εκδόσεις για το PlayStation, SNES, Sega Mega Drive, Sega Saturn και Game Boy.

Το *FIFA 97* είναι το τέταρτο παιχνίδι της σειράς *[[FIFA (σειρά βιντεοπαιχνιδιών)|FIFA]]* και το δεύτερο που χρησιμοποιεί τη μηχανή Virtual Stadium. Το *FIFA 97* διαθέτει παίκτες που αποτελούνται από πολύγωνα, σε αντίθεση με το *[[FIFA Soccer 96]]* που χρησιμοποιούσε δισδιάστατα sprites. Ωστόσο, η μηχανή γραφικών επικρίθηκε καθώς η κίνηση της ήταν νωχελική στις εκδόσεις PC και PlayStation.

## Χαρακτηριστικά
Τα κυριότερα νέα χαρακτηριστικά του παιχνιδιού είναι η καταγραφή κίνησης και η δυνατότητα αγώνων ποδοσφαίρου σάλας. Χρησιμοποιήθηκε τεχνητή νοημοσύνη 32-bit, καθώς και τεχνολογία ανάμειξης κινήσεων που οδήγησε σε μερικά από τα πιο εντυπωσιακά γραφικά σε οποιοδήποτε παιχνίδι ποδοσφαίρου της εποχής. Τα πρωταθλήματα που είναι διαθέσιμα στο παιχνίδι περιλαμβάνουν το αγγλικό, το γαλλικό, το ιταλικό, το γερμανικό, το ολλανδικό, το σκωτσέζικο, το M-League της Μαλαισίας και άλλα. Ακόμα, υπάρχουν και τα αμερικανικά σωματεία A-League με φανταστικές ομάδες, αποτελούμενες από τους δημιουργούς του παιχνιδιού. Η λειτουργία πολλαπλών παικτών είναι επίσης δυνατή με μέχρι και 20 παίκτες μέσω LAN, και 8 παίκτες με τη χρήσης ενός μόντεμ. Τα περισσότερα εθνικά πρωταθλήματα στην Ευρώπη είναι στο παιχνίδι, συμπεριλαμβανομένης της αγγλικής Πρέμιερ Λιγκ, αλλά μπορούσαν να παιχτούν μόνο ομάδες από το υψηλότερο τμήμα της κάθε χώρας. Οι αγγλικοί σύλλογοι που εμφανίζονται στο παιχνίδι είναι αυτοί που συμμετείχαν στο αγγλικό πρωτάθλημα του 1995-96. Είναι επίσης δυνατή η εύρεση προσαρμοσμένων ομάδων αποτελούμενων από παίκτες από διάφορες πραγματικές ομάδες. Ωστόσο, αυτές οι ομάδες μπορούν να παίξουν μόνο σε φιλικούς αγώνες.

## Σχολιασμός
Ο σχολιασμός του παιχνιδιού περιλαμβάνει τα ονόματα των περισσότερων παικτών στο παιχνίδι. Τα ονόματα των ομάδων σχολιάζονται από τον Τζον Μότσον. Για να κρατήσει το σχολιασμό από το να ακούγεται πολύ ρομποτικός, η EA Sports κατέγραψε τον Μότσον να λέει κάθε φράση τέσσερις φορές, κάθε φορά σε διαφορετικό τόνο.

## Υποδοχή
Το περιοδικό *Play* στο τεύχος 15 και το Official UK PlayStation Magazine στο τεύχος 15 έδωσαν στην έκδοση PlayStation βαθμολόγησαν το παιχνίδι με 70% και 7/10, αντίστοιχα. Το GameSpot έδωσε στην έκδοση PlayStation 7.1/10 και στην έκδοση PC 8.2/10.

## Παραπομπές


## Εξωτερικοί σύνδεσμοι
* ''FIFA Soccer 97'' στο MobyGames

Κατηγορία:Βιντεοπαιχνίδια του 1996
Κατηγορία:Βιντεοπαιχνίδια της Electronic Arts
Κατηγορία:FIFA (σειρά βιντεοπαιχνιδιών)
Κατηγορία:Βιντεοπαιχνίδια αθλητισμού
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια DOS
Κατηγορία:Βιντεοπαιχνίδια του Sega Saturn
Κατηγορία:Βιντεοπαιχνίδια του Game Boy
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια του Mega Drive
Κατηγορία:Βιντεοπαιχνίδια ανεπτυγμένα στον Καναδά
Χανς Άντολφ Κρεμπς

Ο σερ **Χανς Άντολφ Κρεμπς** (*Hans Adolf Krebs*, 25 Αυγούστου 1900 – 22 Νοεμβρίου 1981) ήταν Γερμανοβρετανός γιατρός και βιοχημικός. Υπήρξε ο πρωτοπόρος επιστήμονας στη μελέτη της κυτταρικής αναπνοής, του μονοπατιού που ευθύνεται για την παραγωγή ενέργειας στα κύτταρα. Εϊναι γνωστός για την ανακάλυψη του κύκλου της ουρίας και του κύκλου του κιτρικού οξέος, ο οποίος και ονομάστηκε «κύκλος του Κρεμπς» προς τιμή του. Για την ανακάλυψη του τελευταίου τιμήθηκε με το βραβείο Νόμπελ Φυσιολογίας ή Ιατρικής το 1953. 

## Βιογραφικά στοιχεία
### Πρωιμη ζωή και εκπαίδευση
O Κρεμπς γεννήθηκε το 1900 στο Χίλντεσχαϊμ της Γερμανίας και γονείς του ήταν η Άλμα Κρεμπς (το γένος Ντάβιντσον) και ο Γκέοργκ Κρεμπς, χειρουργός ωτορινολαρυγγολόγος. Αποφασίζοντας να ακολουθήσει το επάγγελμα του πατέρα του, εισήχθη στο Πανεπιστήμιο του Γκέτινγκεν τον Δεκέμβριο του 1918 για να σπουδάσει ιατρική. Το 1919 μετακινήθηκε στο Πανεπιστήμιο του Φράιμπουργκ. Το 1923 δημοσίευσε το πρώτο του άρθρο σχετικά με τις τεχνικές χρώσης των κυττάρων, μια μελέτη την οποία ξεκίνησε το 1920 υπό την καθοδήγηση του καθηγητή Μόλεντορφ. Κατά την κλινική του άσκηση έτσι ώστε να αποκτήσει την άδεια γιατρού, αποφάσισε να ασχοληθεί οριστικά με την έρευνα. Το 1924 εκπαιδεύθηκε στο τμήμα χημείας του παθολογικού ινστιτούτου του νοσοκομείου Τσαριτέ στο Βερολίνο, στον τομέα της βιοχημείας. Απέκτησε τον τίτλο του γιατρού το 1925 από το Πανεπιστήμιο του Αμβούργου.

## Παραπομπές


Κατηγορία:Γερμανοί ιατροί
Κατηγορία:Βρετανοί ιατροί
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Βρετανοί Εβραίοι
Κατηγορία:Γερμανοβρετανοί
Κατηγορία:Εταίροι της Βασιλικής Εταιρείας
Κατηγορία:Βιοχημικοί
Λεωνίδας Καραμαούνας

Ο **Λεωνίδας Καραμαούνας** (1890 - 18 Φεβρουαρίου 1963), του Κωνσταντίνου, ήταν Έλληνας γιατρός και πολιτικός. Διετέλεσε δήμαρχος και βουλευτής στην εκλογική περιφέρεια Θεσσαλονίκης. 

## Βιογραφία
Γεννήθηκε το 1890 και σπούδασε ιατρική.

Εξελέγη βουλευτής Θεσσαλονίκης με το κόμμα των Φιλελευθέρων το 1936. Το 1944 διορίστηκε δήμαρχος Θεσσαλονίκης από το ΕΑΜ, μαζί με τον Δημήτριο Καββάδα.  Το 1944 ήταν εθνοσύμβουλος Θεσσαλονίκης στο Εθνικό Συμβούλιο της ΠΕΕΑ.
Επανεξελέγη βουλευτής το 1950 και επανεξελέγη στις 12 Δεκεμβρίου 1951 στη θέση του Γιάννη Ιμβριώτη.

Τον Μάιο του 1950 προσχώρησε στην ΕΔΑ και στις 5 Ιουλίου 1951 στον Δημοκρατικό Συναγερμό.

Με τη σύζυγό του, Κατίνα, απέκτησαν παιδιά. 

Απεβίωσε σε ηλικία 73 ετών στη Θεσσαλονίκη και κηδεύτηκε στις 19 Φεβρουαρίου 1963 από τον ιερό ναό της του Θεού Σοφίας.

## Παραπομπές


## Πηγές
* Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.

Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες αντιστασιακοί
Κατηγορία:Δήμαρχοι Θεσσαλονίκης
Καραμπουλάκ (Ινγκουσετία)

Το **Καραμπουλάκ** (Ινγκουσετικά: *Илдарха-ГIала*, ) είναι πόλη στη Δημοκρατία της Ινγκουσετίας στη Ρωσία, η οποία βρίσκεται στον ποταμό Σούνζα (παραπόταμος του Τέρεκ), 20 χιλιόμετρα βόρεια του Μαγκάς, το οποίο είναι η πρωτεύουσα της δημοκρατίας. Σύμφωνα με την απογραφή του 2010, ο πληθυσμός της πόλης ανήλθε στα 30.961 άτομα. Στην απογραφή του 2002 ο πληθυσμός ανήλθε στα 31,279 άτομα, ενώ στην απογραφή του 1989 ανήλθε στα 9,354 άτομα. 

## Ιστορία
Το Κοζακικό στάνιτσα του Καραμπουλάκσκαγια () ιδρύθηκε τον 19ο αιώνα.. Το καθεστώς πόλης χορηγήθηκε το 1995. 

Στη δεκαετία του 1990, ο πληθυσμός της πόλης υπερδιπλασιάστηκε, λόγω μιας εισροής προσφύγων από τη γειτονική Τσετσενία. 

## Διοικητικό και δημοτικό καθεστώς
Εντός του πλαισίου των διοικητικών διαιρέσεων, είναι ενσωματωμένο ως **πόλη δημοκρατικής σημασίας του Καραμπουλάκ, **έχοντας ισοδύναμο καθεστώς με αυτό των επαρχιών. Ως δημοτική διαίρεση, η πόλη δημοκρατικής σημασίας του Καραμπουλάκ είναι ενσωματωμένη ως **Αστικό Οκρούγκ του Καραμπουλάκ**.

## Οικονομία
Ένα χημικό εργοστάσιο βρίσκεται στο Καραμπουλάκ. 

## Παραπομπές


## Εξωτερικοί σύνδεσμοι
* 
*  

Καραμπο
Μπεϊνί

Το **Μπεϊνί**() είναι χωριό και διοικητικό κέντρο του Αγροτικού οικισμού Μπεϊνί, στην Επαρχία Ντζεϊράχσκι στη Δημοκρατία της Ινγκουσετίας στη Ρωσία. Έχει πληθυσμό 70 κατοίκων, σύμφωνα με την απογραφή του 2010 .

Το Μπεϊνί βρίσκεται βορειοανατολικά του διοικητικού χωριού της επαρχίας, το Ντζεϊράχ. Τα κοντινότερα χωριά είναι το Λιάζγκι, το Ολγκέτι και το Γκούλι νοτιοανατολικά και το Άρμχι νοτιοδυτικά. 

## Ιστορία
Το Μπεϊνί δεν ιδρύθηκε πριν από τον 16ο αιώνα. Το χωριό εγκαταλείφθηκε μετά την απέλαση των Ινγκουσέτιων το 1944 και επανεγκαταστάθηκαν όταν επιτράπηκε ο γυρισμός των απελαθέντων το 1957. Σήμερα, το χωριό είναι το σημείο εκκίνησης δημοφιλών μονοπατιών πεζοπορίας, καθώς και ο συντομότερος δρόμος προς το Όρος Στολόβαγια (Ινγκουσετικά: Маьт-Лоам).

## Υποδομή
* Δημοτικό σχολείο του Μπεϊνί .

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ινγκουσετίας
Κεντρικό Στάδιο Ρασίντ Αούσεφ

Το **Κεντρικό Στάδιο Ρασίντ Αούσεφ **είναι στάδιο πολλαπλών χρήσεων στο Ναζράν της Δημοκρατίας της Ινγκουσετίας, στη Ρωσία. Χρησιμοποιείται κυρίως για ποδοσφαιρικούς αγώνες και είναι το γήπεδο της ΦΚ Ανγκούστ Ναζράν. Η χωρητικότητα του σταδίου ανέρχεται στα 3.200 άτομα. 

Κατηγορία:Στάδια ποδοσφαίρου στη Ρωσία
Κατηγορία:Ινγκουσετία
Μαλγκομπέκ

Το **Μαλγκομπέκ **(; Ινγκουσετικά: ) είναι πόλη της Δημοκρατίας της Ινγκουσετίας στη Ρωσία, 45 χιλιόμετρα βορειοδυτικά του Μαγκάς. Σύμφωνα με την απογραφή του 2010, η πόλη είχε πληθυσμό 31,018 κατοίκων, ενώ στην απογραφή του 2002 είχε πληθυσμό 41.876 κατοίκων. Στην απογραφή του 1989 η πόλη είχε πληθυσμό 20.364 κατοίκων. 

## Ιστορία
Το 1934, το σέλο του Βοζνεσένσκογιε έλαβε το καθεστώς οικισμού εργασίας. Εξυπηρετούσε τα προσφάτως ανακαλυφθέντα κοιτάσματα πετρελαίου, στην περιοχή των πρώην Ινγκουσετικών χωριών Μαλγκομπέκ-Μπάλκα (Малгобек-Балка) και Τσετσέν-Μπάλκα (Чечен-Балка). Το καθεστώς πόλης χορηγήθηκε το 1939. 

Κατά τη διάρκεια του Β΄ Παγκοσμίου Πολέμου, το Μαλγκομπέκ ήταν κατειλημμένο από τις Γερμανικές δυνάμεις από τις 12 Σεπτεμβρίου 1942 έως τις 3 Ιανουαρίου 1943, όταν επανακαταλήφθηκε από τον Κόκκινο Στρατό. Τον Οκτώβριο του 2007, οΠρόεδρος Βλαντιμίρ Πούτιν απένειμε το καθεστώς Πόλης της Στρατιωτικής Δόξας για την ηρωική νίκη των γερμανικών δυνάμεων στα σύνορά της.

Στη δεκαετία του 1990, ο πληθυσμός της πόλης διπλασιάστηκε από την εισροή προσφύγων λόγω του πολέμου στη γειτονική Τσετσενία. 

## Διοικητική και δημοτική κατάσταση
Εντός του πλαισίου των διοικητικών διαιρέσεων, το Μαλγκομπέκ είναι το διοικητικό κέντρο της Επαρχίας Μαλγκομπέκσκι, αν και δεν αποτελεί μέρος της Ως διοικητική διαίρεση, είναι ενσωματωμένη ξεχωριστά ως **πόλη δημοκρατικής σημασίας του Μαλγκομπέκ, **μια διοικητική μονάδα με ισοδύναμο καθεστώς με αυτό των επαρχιών. Ως δημοτική διαίρεση, η πόλη δημοκρατικής σημασίας είναι ενσωματωμένη ως** Αστικό Οκρούγκ του Μαλγκομπέκ**.

## Οικονομία
Εκτός από τις πετρελαϊκές δραστηριότητες της *Ingushneftegazprom*, η βιομηχανία της πόλης περιλαμβάνει την ξυλουργική και βιομηχανίες τροφίμων. 

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ινγκουσετίας
Οίκος των Βουρβόνων-Δύο Σικελιών

Ο **Οίκος των Δύο Σικελιών** είναι ένας πλάγιος κλάδος του Οίκου των Βουρβόνων Ισπανίας, ο οποίος είναι κλάδος του Οίκου των Καπετιδών. Κυβέρνησαν τη Νάπολη και τη Σικελία τον 18ο και 19ο αι. Ιδρύθηκε όταν ο Κάρολος Γ΄ της Ισπανίας έδωσε στον δευτερότοκο γιο του Φερδινάνδο Α΄ ως πρόσοδο (appanage) τα βασίλεια της Σικελίας και της Νάπολης ("Σικελίας"), που ενώθηκαν σε ένα βασίλειο με το όνομα *των Δύο Σικελιών*.

## Γενεαλογία Βουρβόνων-Δύο Σικελιών

## Πινακοθήκη

File:Analisi stemma Regno delle Due Sicilie.jpg


## Εξωτερικοί σύνδεσμοι

*Real Casa di Borbone delle Due Sicilie - official website of the Neapolitan branch of the House of Bourbon-Two Sicilies
*Real Casa Borbone Due Sicilie - official website of the Spanish branch of the House of Bourbon-Two Sicilies
*Associazione per i Siti Reali e le Residenze Borboniche
Οίκος των Βουρβόνων-Πάρμας

.

Ο **Οίκος των Βουρβόνων-Πάρμας** είναι ένας πλάγιος κλάδος του Οίκου των Βουρβόνων-Ισπανίας, ο οποίος είναι πλάγιος κλάδος του Οίκου των Καπετιδών. Ο Οίκος ιδρύθηκε το 1748, όταν ο Φίλιππος έγινε δούκας της Πάρμας & Πλακεντίας, δουκάτου που ανήκε στην μητέρα του από τον Οίκο των Φαρνέζε. Ήταν ο τέταρτος γιος του Φιλίππου Ε΄ της Ισπανίας και της Ελισάβετ των Φαρνέζε, δούκισσας της Πάρμας.

## Γενεαλογία των Βουρβόνων-Πάρμας

## Εξωτερικοί σύνδεσμοι

*Official website of the House of Bourbon-Parma
*Website of the Royal and Ducal House of Bourbon-Parma
Λουδοβίκος Φερδινάνδος της Ορλεάνης

Ο **Λουδοβίκος Φερδινάνδος** (ισπ. *Luís Fernando*, 5 Νοεμβρίου 1888 - 20 Ιουνίου 1945) του Οίκου των Βουρβόνων-Ορλεάνης ήταν πρίγκιπας της Ορλεάνης.
## Βιογραφία
Ο *Λουδοβίκος Φερδινάνδος Μαρία Ζαχαρίας* ήταν γιος του Αντωνίου, Δούκα της Γκαλλιέρα, και της Ευλαλίας των Βουρβόνων-Ισπανίας, κόρης του Φραγκίσκου δε Ασσίς, Δούκα του Κάδιθ.

## Οικογένεια
Το 1930 νυμφεύτηκε την Μαρί Κονστάνς Σαρλότ Σαι, χήρα του πρίγκιπα Αμεντέ ντε Μπρολί, ιδιοκτήτρια του Κάστρου του Σωμόν και κόρη του Κονστάν Αντρέ Σαι, εργοστασιάρχη ζάχαρης. Ήταν 31 έτη μεγαλύτερή του.

## Πρόγονοι





## Περαιτέρω ανάγνωση
* José Carlos García Rodríguez. *El infante maldito. La biografía de Luis Fernando de Orleans, el más depravado príncipe Borbón*. Barcelona: Espasa (Grupo Editorial Planeta), 2012. .
* Mateos Sáinz de Medrano, Ricardo. *Los desconocidos Infantes de España: Casa de Borbón*. Barcelona: Thassàlia, 1996. .

## Αναφορές σε πηγές


Κατηγορία:Οίκος της Ορλεάνης